Η αποτίμηση της δικαιολόγησης και ωφελιμότητας της νοσηλείας από τους/τις νοσηλευόμενους/ες των κλινικών του Ψυχιατρικού Νοσοκομείου Θεσσαλονίκης
Creators: name: Κυριτσάκα, Ελένη Αντωνίου
Publisher: name: Aristotle University of Thessaloniki
Year: 2024
Subjects: Δικαιολόγηση νοσηλείας
Ωφελιμότητα νοσηλείας
Ποιότητα υπηρεσιών
Justification of hospitalization
Benefits of justification
Quality of services

description: Η παρούσα έρευνα είχε ως στόχο τη διερεύνηση των υποκειμενικών αντιλήψεων των νοσηλευόμενων ατόμων σχετικά με τη δικαιολόγηση και την αντιλαμβανόμενη ωφελιμότητα της νοσηλείας, καθώς και τον εντοπισμό των παραγόντων, πάνω στους οποίους βασίζονται οι σχετικές αντιλήψεις. Στην έρευνα έλαβαν μέρος τριανταδύο άτομα που νοσηλεύονταν σε τέσσερις από τις συνολικά πέντε κλινικές του Ψυχιατρικού Νοσοκομείου Θεσσαλονίκης, τα οποία είχαν εισαχθεί, είτε ακούσια, είτε εκούσια στις εν λόγω κλινικές. Τα δεδομένα της παρούσας έρευνας συλλέχθηκαν μέσω συνεντεύξεων και αναλύθηκαν ποιοτικά, με τη χρήση της μεθόδου της θεματικής ανάλυσης. Τα δεδομένα που προέκυψαν έδειξαν πως οι μισοί/ες περίπου από τους/τις συμμετέχοντες/ουσες αντιλαμβάνονται ως δικαιολογημένη και ωφέλιμη τη νοσηλεία τους. Επιπρόσθετα, σύμφωνα με τα αποτελέσματα, η αιτιολόγηση της δικαιολόγησης της νοσηλείας επηρεάζεται από το βαθμό επίγνωσης των συμπτωμάτων της ψυχικής διαταραχής, την αναγνώριση της ανάγκης για θεραπεία, την έκβαση κατά τη νοσηλεία και τον αντιλαμβανόμενο εξαναγκασμό, ενώ οι απόψεις σχετικά με την αντιλαμβανόμενη ωφελιμότητα επηρεάζονται από την επίδραση της παρεχόμενης θεραπείας, το προσωπικό της κλινικής, τις σχέσεις με τους/τις άλλους/ες νοσηλευόμενους/ες, την απομάκρυνση από στρεσογόνους παράγοντες που επιτυγχάνεται με την εισαγωγή και τα ιδιαίτερα χαρακτηριστικά της κάθε ψυχιατρικής κλινικής. Τα αποτελέσματα της εν λόγω έρευνας υποδεικνύουν περιοχές παρέμβασης για τη βελτίωση των παρεχόμενων υπηρεσιών προς τους/τις λήπτες/τριες, όπως και της εμπειρίας τους κατά την ενδονοσοκομειακή νοσηλεία.
description: The aim of the present study was the investigation of perceived justification and perceived benefits of hospitalization. Also, another aim of the study was the detection of the specific factors that affect the subjective perceptions of justification and perceived benefits of hospitalization. The sample consisted of 32 subjects who were hospitalized in the clinics of the Psychiatric Hospital of Thessaloniki. The participants were hospitalized voluntarily or involuntarily. Data was collected through qualitative interviews and was analysed with the use of thematic analysis. The results of the present study suggest that half the participants perceive their hospitalization as justified and beneficial. Furthermore, the results suggest that the perceived justification of hospitalization is affected by the awareness of illness, the recognition of the need for hospitalization, the outcome of hospitalization and perceived coercion, while the perceived benefits of hospitalization are affected by the effects of treatment, the staff of the clinic, the relationships with other patients, the removal of stressful factors that is accomplished with hospitalization and the particular features of each clinic. This knowledge could inform the development of interventions to improve the quality of services and treatment experience during hospitalization.